آمریکا‌نین پرزیدنتی دونالد ترامپ، جمعه گونو، 200 میلیارد دو‌لارلیق چین محصولونا قویولان یوزده 10لوک گؤمروک وئرگی‌سی نیسبتی‌نین یوزده 25ه چیخاراجاغینی آچیقلاییب.
دونالد ترامپ، توئیتر حسابین‌دان آپاردیغی پایلاشیمدا،
چین، 10 آیدیر آمریکایا 50 میلیارد دو‌لار دگرینده اولان یوکسک تکنولوژی محصول‌لاریندا یوزده 25 ، 200 میلیارد دو‌لار دگرین‌دکی دیگر محصول‌لاریندا ایسه یوزده 10 گؤمروک وئرگی‌سی اؤدییر." ایفاده‌لرینی ایستیفاده ائتدی.
آمریکا ایقتیصاددا سون زامان‌لار گؤرولن یاخشیلاشمانین، چین‌دن آلینان بو علاوه وئرگی‌لرله تامین اولوندوغونا دقتی چکن ترامپ، بون‌لاری قئید ائتدی:
بو یوزده 10 ده جمعه گونو یوزده 25ه چیخا‌جاق. چین‌دن گلن 325 میلیارد دو‌لار دگرین‌دکی دیگر محصول‌لار هله ده وئرگی قویولمور، آنجاق یاخیندا یوزده 25 اولا‌جاق. آمریکایا اؤدنیلن وئرگی‌لرین، چین طرفین‌دن اؤدنیلمه‌سی سایه‌سینده محصول قیمت‌لری اوزرینده چوخ آز تأثیری اولدو. چین ایله تیجارت آنلاشماسی داوام ائدیر آنجاق تکرار موذاکیره ائتمک ایستمه‌لری سببین‌دن چوخ یاواش گئدیر".
ترامپ، داها اؤنجه ده یئنی تیجاری آنلاشما اولمادیغی حالدا، 200 میلیارد دو‌لارلیق چین محصولونا قویولان یوزده 10لوک گؤمروک وئرگی‌سی نیسبتینی یوزده 25ه چیخاراجاغینی آچیقلامیشدی.
ترامپ و چین دولت باشقانی شی جین پینگ، دسامبرین 1-ینده آرژانتین‌ین باشکندی بوئنوس آیرس‌ده کئچیریلن گ20 لیدرلر ایجلاسیندا بیر آرایا گلمیش، اؤلکه‌لری آراسیندا بیر مدت‌دیر داوام ائدن "تیجارت ساواشینین"، یئنی وئرگی‌لرله بؤیومه‌سینی قارشی‌سینی آلا‌جاق 90 گونلوک "آتشکس" اوزرینده راضی قالمیشدی.
آتشکس چرچیوه‌سینده آمریکا و چین‌دن یوکسک سویه‌لی نماینده هئیت‌لری، پکن‌ده 7-9 ژانویه تاریخ‌لرینده تیجاری موذاکیره‌لر اوچون بیر آرایا گلمیش، اوّلجه‌دن ایکی گون اولا‌راق پلان‌لاش‌دیریلان و ایکی طرفین بیرگه قراری ایله بیر گون داها اوزانان موذاکیره‌لر سونرا آچیق بیر نتیجه چیخمادی.
